Αίτηση για την χορήγηση άδειας λειτουργίας αρχαιοπωλείου.
Κατάθεση από τον αιτούντα (δια ζώσης ή ταχυδρομικά)
Το κατάστημα κι οι αποθήκες πρέπει να βρίσκονται σε πόλεις, όπου εδρεύουν υπηρεσίες του Υπουργείου Πολιτισμού αρμόδιες για την προστασία της πολιτιστικής κληρονομιάς. Στις νησιωτικές περιοχές αρχαιοπωλεία ιδρύονται μόνο σε έδρες Περιφέρειας ή Περιφερειακής Ενότητας.
Ο αιτών να έχει διετή επαγγελματική εμπειρία σε αρχαιοπωλείο.
Ο αιτών να είναι επιστήμονας επαγγελματίας συναφών μουσείων υπό τον όρο ότι έχει παρέλθει χρονικό διάστημα τουλάχιστον 5 ετών από την ημέρα διακοπής άσκησης του επαγγέλματος.
Το κατάστημα πρέπει να έχει εγκαταστάσεις πυρόσβεσης και πυροπροστασίας σύμφωνα με εγκεκριμένη μελέτη πυρόσβεσης από την Πυροσβεστική Υπηρεσία.
Ο αιτών απαγορεύεται να ασκεί στο ίδιο κατάστημα εμπορία εκμαγείων, απεικονίσεων ή αντιγράφων πολιτιστικών αγαθών.
Το κατάστημα πρέπει να έχει κατάλληλο σύστημα ασφαλείας (συναγερμό κλπ.).
Οι προθήκες και τα ερμάρια του αρχαιοπωλείου, στα οποία εκτίθενται τα κινητά μνημεία πρέπει να πληρούν τους όρους και τους κανόνες καλής διατήρησης και ασφάλειας, ιδίως δε να φέρουν προστατευτικό τζάμι, να κλειδώνουν με κλειδαριές ασφαλείας και να φέρουν σύστημα φωτισμού και σταθερής ρύθμισης του επιπέδου υγρασίας.
Το αρχαιοπωλείο και οι αποθηκευτικοί χώροι αυτού πρέπει: α) να επιτρέπουν τον κατάλληλο καθαρισμό και απολύμανση και β) να διαθέτουν τα κατάλληλα και επαρκή μέσα φωτισμού και κλιματισμού, ώστε να πληρούνται οι όροι και οι κανόνες καλής διατήρησης και ασφάλειας των κινητών μνημείων.
Το αρχαιοπωλείο και οι αποθήκες αυτού δεν επιτρέπεται να στεγάζονται σε υπόγειο χώρο.
Δεν επιτρέπεται η χρήση και η τοποθέτηση εύφλεκτων υλών στους χώρους που στεγάζουν αρχαιοπωλείο, καθώς και στις αποθήκες αυτού.
Η πρόσβαση στα αρχαιοπωλείο θα πρέπει να είναι δυνατή σε Άτομα με Αναπηρία.
Ο αιτών να μην έχει αναγνωρισθεί ως Συλλέκτης μνημείων. Σε περίπτωση νομικού προσώπου η προϋπόθεση ισχύει για το διοικητή ή τα μέλη των οργάνων διοίκησης αυτού.
Ο αιτών να μην ασκεί επάγγελμα που σχετίζεται ή σχετιζόταν με την προστασία μνημείων. Σε περίπτωση νομικού προσώπου η προϋπόθεση ισχύει για το διοικητή ή τα μέλη των οργάνων διοίκησης αυτού.
Ο αιτών δεν έχει καταδικαστεί αμετάκλητα για κακούργημα ή παράβαση της νομοθεσίας για την προστασία της πολιτιστικής κληρονομιάς ή για πλαστογραφία, δωροδοκία, κλοπή, υπεξαίρεση ή αποδοχή προϊόντων εγκλήματος. Σε περίπτωση νομικού προσώπου η προϋπόθεση ισχύει για το διοικητή ή τα μέλη των οργάνων διοίκησης αυτού. Το κώλυμα υπάρχει και για όσο χρόνο εκκρεμεί η ποινική δίωξη για μια από τις παραπάνω πράξεις. Η αίτηση μπορεί επίσης να απορριφθεί αν διατάχθηκε η αναστολή εκτέλεσης της ποινής που επιβλήθηκε για μια από τις παραπάνω πράξεις, ή εάν η ποινική δίωξη για μια από αυτές τις πράξεις έπαυσε οριστικά λόγω παραγραφής.
Ο αιτών να διαθέτει κατάλληλο χώρο καταστήματος και αποθήκευσης (συνολικό εμβαδόν: τουλάχιστον 50 τ.μ., ελάχιστο εσωτερικό ελεύθερο ύψος: τουλάχιστον 2,50 μ.). Οι προδιαγραφές καταλληλόλητας του χώρου που ορίζονται από τη σχετική νομοθεσία παρουσιάζονται αναλυτικά παρακάτω.
Προϋποθέσεις περί μη τέλεσης αξιόποινων πράξεων
Αφορά στη χορήγηση άδειας λειτουργίας αρχαιοπωλείου.
Εγκεκριμένη μελέτη πυρόσβεσης από την Πυροσβεστική Υπηρεσία
Ονομαστική κατάσταση τυχόν υπάρχοντος προσωπικού που θα απασχολείται στο χώρο του αρχαιοπωλείου
Βεβαίωση του οικείου ασφαλιστικού φορέα.
Τίτλος κτήσης ή παραχώρησης του ακινήτου ή το μισθωτήριο συμβόλαιο όπου θα στεγάζεται το κατάστημα.
Διάγραμμα κάτοψης του διατιθέμενου χώρου και των αποθηκών κλίμακας 1/50 σε δύο αντίγραφα.
Υπεύθυνη δήλωση του αιτούντος: (α) ότι το αρχαιοπωλείο και οι αποθηκευτικοί χώροι διαθέτουν επαρκή μέσα κλιματισμού και φωτισμού, ώστε να πληρούνται οι όροι και οι κανόνες καλής διατήρησης και ασφάλειας των μνημείων και (β) ότι οι προθήκες και τα ερμάρια του αρχαιοπωλείου στα οποία θα εκτίθενται τα μνημεία θα φέρουν προστατευτικά τζάμια, θα κλειδώνουν με κλειδαριές ασφαλείας και θα φέρουν σύστημα φωτισμού και σταθερής ρύθμισης του επιπέδου υγρασίας.
Υπεύθυνη δήλωση του αιτούντος όπου αναφέρει ότι : (α) δεν έχει αναγνωριστεί ως συλλέκτης μνημείων, δεν ασκεί επάγγελμα που σχετίζεται ή σχετιζόταν με την προστασία μνημείων, (β) δεν έχει καταδικασθεί αμετάκλητα για κακούργημα ή παράβαση της νομοθεσίας για την πολιτιστική κληρονομιά ή για πλαστογραφία, δωροδοκία, κλοπή, υπεξαίρεση, αποδοχή προϊόντων εγκλήματος.
Αντιγράφου Ποινικού Μητρώου για έκδοση Διοικητικής Πράξης
Η βεβαίωση του οικείου ασφαλιστικού φορέα συνοδεύει τη βεβαίωση εργοδότη.
Η βεβαίωση εργοδότη υποβάλλεται για την απόδειξη επαγγελματικής εμπειρίας σε αρχαιοπωλείο.
Το δικαιολογητικό υποβάλλεται για την απόδειξη ύπαρξης κατάλληλου χώρου καταστήματος και αποθήκευσης που πληροί τις προδιαγραφές που ορίζονται από τη σχετική νομοθεσία (άρθρο 4, ΥΑ με αριθμ. ΥΠΠΟ/ΔΟΕΠΥ/ΤΟΠΥΝΣ/34668/2008).
Σε περίπτωση εγκατάστασης σε πολυκατοικία, ο ενδιαφερόμενος πρέπει να προσκομίσει και τον κανονισμό της πολυκατοικίας, από τον οποίο να προκύπτει ότι επιτρέπεται η εγκατάσταση καταστήματος. Το δικαιολογητικό υποβάλλεται για την απόδειξη ύπαρξης κατάλληλου χώρου καταστήματος και αποθήκευσης που πληροί τις προδιαγραφές που ορίζονται από τη σχετική νομοθεσία (άρθρο 4, ΥΑ με αριθμ. ΥΠΠΟ/ΔΟΕΠΥ/ΤΟΠΥΝΣ/34668/2008).
Το διάγραμμα κάτοψης πρέπει να είναι θεωρημένο από διπλωματούχο μηχανικό ο οποίος πιστοποιεί ότι πληρούνται οι προϋποθέσεις και οι τεχνικές προδιαγραφές, όπως αυτές ορίζονται στη σχετική νομοθεσία. Οι διαστάσεις των χώρων και η επεξήγηση προορισμού των χώρων αυτών πρέπει να είναι σαφής. Το δικαιολογητικό υποβάλλεται για την απόδειξη ύπαρξης κατάλληλου χώρου καταστήματος και αποθήκευσης που πληροί τις προδιαγραφές που ορίζονται από τη σχετική νομοθεσία (άρθρο 4, ΥΑ με αριθμ. ΥΠΠΟ/ΔΟΕΠΥ/ΤΟΠΥΝΣ/34668/2008).
Στην μελέτη πυρόσβεσης πυρόσβεσης περιλαμβάνονται οι απαιτούμενες εγκαταστάσεις πυρόσβεσης και πυροπροστασίας.
Μπορείτε να χρησιμοποιήσετε την υπηρεσία ηλεκτρονικής υπεύθυνης δήλωσης εδώ: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses
Μπορείτε να χρησιμοποιήσετε την υπηρεσία ηλεκτρονικής υπεύθυνης δήλωσης εδώ: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses Σε περίπτωση νομικού προσώπου η Υπεύθυνη Δήλωση αφορά το διοικητή ή τα μέλη των οργάνων διοίκησης αυτού.
Οι φορείς της Δημόσιας Διοίκησης έχουν τη δυνατότητα να εκδώσουν ηλεκτρονικά αντίγραφα Ποινικού Μητρώου, στις περιπτώσεις που αποτελεί εκ του νόμου απαραίτητο δικαιολογητικό για την ολοκλήρωση διοικητικής πράξης της αρμοδιότητάς τους. Περισσότερες πληροφορίες για την πρόσβαση των δημοσίων υπηρεσιών στις ηλεκτρονικές υπηρεσίες της διαδικτυακής πύλης του Εθνικού Ποινικού Μητρώου μπορείτε να δείτε εδώ: https://www.ncris.gov.gr/portal/page/portal/epm Εάν και για οποιοδήποτε λόγο δεν είναι δυνατή η έκδοση του πιστοποιητικού ηλεκτρονικά, ο ενδιαφερόμενος κλείνει ψηφιακό ραντεβού στο myKEPlive για να εξυπηρετηθεί από υπάλληλο των Κέντρων Εξυπηρέτησης Πολιτών (ΚΕΠ) μέσω τηλεδιάσκεψης. Μπορείτε να χρησιμοποιήσετε την υπηρεσία εξυπηρέτησης με τηλεδιάσκεψη από ΚΕΠ εδώ: https://www.gov.gr/ipiresies/polites-kai-kathemerinoteta/ex-apostaseos-exuperetese-politon/exuperetese-me-telediaskepse-apo-kentro-exupereteses-politon-kep Η διάρκεια ισχύος του αντιγράφου είναι κατά κανόνα 3μηνη. Σε περίπτωση νομικού προσώπου το αντίγραφο Ποινικού Μητρώου αναζητείται για το διοικητή ή τα μέλη των οργάνων διοίκησης αυτού.
Τμήμα Εποπτείας Ιδιωτικών Αρχαιολογικών Συλλογών και Αρχαιοπωλείων
Τυχόν συναρμόδιες υπηρεσίες είναι και οι Περιφερειακές Διευθύνσεις της Γενικής Διεύθυνσης Αρχαιοτήτων και Πολιτιστικής Κληρονομιάς (ΓΔΑΠΚ).
Καταλληλότητα και λειτουργία αρχαιοπωλείων ή καταστημάτων εμπορίας νεότερων κινητών μνημείων (Προϋποθέσεις και καταλληλότη-τα κτιριακών εγκαταστάσεων).
Διεκπεραίωση μέσω ΚΕΠ – ΕΚΕ, έντυπο αίτησης.
Προϋποθέσεις για την έκδοση άδειας Τροποποίηση των περιπτώσεων α’ και β’ του άρθρου 32 του Ν.3028/2002: Άρθρο 1, παρ. Ε, υποπαρ. Ε.7, υποπερ. 4 του Ν.4152/2013 (ΦΕΚ Α 107). .
Σε περίπτωση παρέλευσης άπρακτης της προβλεπόμενης προθεσμίας των τεσσάρων (4) μηνών, η αίτηση του ενδιαφερομένου εγκρίνεται σιωπηρώς και θεωρείται ότι η άδεια έχει εκδοθεί, σύμφωνα με την παρ. 4 του άρθρου 14 του νόμου 3844/2010 (Α’ 63). Ο ενδιαφερόμενος, στην προαναφερόμενη περίπτωση της σιωπηρής έγκρισης, μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του νόμου 3230/2004 (Α’ 44).
Διενεργείται αυτοψία στο κατάστημα και στις απόθηκες από τον αρμόδιο υπάλληλο.
Προετοιμάζεται η εισήγηση προς το Κεντρικό Αρχαιολογικό Συμβούλιο.
Η υπόθεση διαβιβάζεται στη Γραμματεία του Κεντρικού Αρχαιολογικού Συμβουλίου προκειμένου να ενταχθεί στην ημερήσια διάταξή του.
Η υπόθεση εξετάζεται από το Κεντρικό Αρχαιολογικό Συμβούλιο το οποίο διατυπώνει γνωμοδότησης περί της έγκρισης ή μη του αιτήματος.
Η Γραμματεία του ΚΑΣ αποστέλλει τη γνωμοδότηση στην αρμόδια Διεύθυνση Τεκμηρίωσης και Προστασίας Πολιτιστικών Αγαθών / Τμήμα Εποπτείας Ιδιωτικών Αρχαιολογικών Συλλογών και Αρχαιοπωλείων.
Συντάσσεται σχέδιο Υπουργικής Απόφασης (ΥΑ) το οποίο υπογράφεται από όλη την ιεραρχία του Υπουργείου.
Η απόφαση αποστέλλεται στον ενδιαφερόμενο.
Ενημερώνεται το μητρώο των αρχαιοπωλείων.
Υποβολή αίτησης από τον ενδιαφερόμενο με συνημμένα όλα τα σχετικά δικαιολογητικά στο Τμήμα Εποπτείας Ιδιωτικών Αρχαιολογικών Συλλογών και Αρχαιοπωλείων.
Πρωτοκόλληση αίτησης, διαβίβασή της στη Διεύθυνση Τεκμηρίωσης και Προστασίας Πολιτιστικών Αγαθών και χρέωσή της σε αρμόδιο υπάλληλο του Τμήματος Εποπτείας Ιδιωτικών Αρχαιολογικών Συλλογών και Αρχαιοπωλείων.
Διενεργείται έλεγχος πληρότητας και ορθότητας της αίτησης και των συνοδευτικών δικαιολογητικών από τον αρμόδιο υπάλληλο του Τμήματος Εποπτείας Ιδιωτικών Αρχαιολογικών Συλλογών και Αρχαιοπωλείων.
Εφόσον διαπιστωθεί ότι ο φάκελος των δικαιολογητικών δεν είναι πλήρης, ζητούνται από τον ενδιαφερόμενο τα απαιτούμενα συμπληρωματικά στοιχεία.
Εφόσον τα δικαιολογητικά είναι πλήρη, προγραμματίζεται η διενέργεια αυτοψίας στο κατάστημα και τις αποθήκες.
Η αίτηση με τα σχετικά δικαιολογητικά μπορεί να υποβληθεί και στην Περιφερειακή Υπηρεσία του ΥΠΠΟΑ ή στο ΚΕΠ και διαβιβάζεται αναλόγως.
Μετά την προσκόμιση των συμπληρωματικών στοιχείων από τον ενδιαφερόμενο, διενεργείται εκ νέου έλεγχος πληρότητας και ορθότητας της αίτησης και των συνοδευτικών δικαιολογητικών από τον αρμόδιο υπάλληλο. Σε περίπτωση που ο έλεγχος αποβεί θετικός η διαδικασία συνεχίζεται με τον προγραμματισμό αυτοψίας.
Έλεγχος πληρότητας και ορθότητας στοιχείων
Διαβίβαση υπόθεσης στην Γραμματεία του Κεντρικού Αρχαιολογικού Συμβουλίου για εισαγωγή του σε ημερήσια διάταξη
Διενέργεια αυτοψίας στο κατάστημα και τις αποθήκες.
Αποστολή γνωμοδότησης στην αρμόδια Διεύθυνση
Σύνταξη σχεδίου Υπουργικής Απόφασης και υπογραφή του
Προγραμματισμός αυτοψίας στο κατάστημα και τις αποθήκες.